Document ID: 31994D0010

31994D0010
L 007/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 декември 1993 година
относно стандартен образец за нотифициране на решение, с което се присъжда знакът за екомаркировка на Общността
(94/10/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 880/92 на Съвета от 23 март 1992 г. относно схема на Общността за присъждане на знака за екомаркировка (1), и по-специално член 10, параграф 3 от него;
като има предвид, че член 10, параграф 3 от Регламент (ЕИО) № 880/92 предвижда, че решението за присъждане на знака за екомаркировка се взема от компетентния орган на дадена държава-членка след оценка на продукта; като има предвид, че също така се предвижда това решение да се предоставя на Комисията, придружено от резултатите от гореспоменатата оценка и съответно резюме;
като има предвид, че стандартният образец допринася за прозрачността на оценката на продукта и процедурите по предоставяне;
като има предвид, че предвидените в настоящото решение мерки са в съответствие със становището на Комитета, основан по силата на член 7 от Регламент (ЕИО) № 880/92,
ПРИЕ НАСТОЯЩОТО РЕШЕНИЕ:
Член 1
С настоящото се утвърждава стандартният образец, посочен в член 10, параграф 3 от Регламент (ЕИО) № 880/92, в съответствие с формата, определена в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 21 декември 1993 година.

Labels: 3
15
16
20